भूरे भालू के विपरीत, ध्रुवीय भालू क्षेत्रीय नहीं होते हैं। हालांकि उनकी छवि आक्रामक भुक्कड़ के रूप में बनी हुई है, वे सामान्य रूप से मुठभेड़ के मामले में सतर्क रहते हैं और लड़ाई की बजाय अक्सर बच कर निकल जाना पसंद करते हैं। स्थूलकाय ध्रुवीय भालू, शायद ही कभी मानव पर हमला करते हैं जब तक कि उन्हें गंभीर रूप से उकसाया न जाए, जबकि भूखे ध्रुवीय भालू बेहद अप्रत्याशित होते हैं और इन्हें मनुष्यों को मारने और कभी-कभी खाने के लिए जाना जाता है। ध्रुवीय भालू छुपे शिकारी होते हैं और उनके शिकार को प्रायः उनकी उपस्थिति का आभास तब तक नहीं होता है जब तक कि वे उस पर हमला न कर दें. जबकि भूरे भालू, अक्सर किसी व्यक्ति को घायल करते हैं और फिर छोड़ देते हैं, ध्रुवीय भालू के हमले की अधिक हिंसक होने की संभावना होती है और यह लगभग हमेशा घातक होता है। हालांकि, आर्कटिक के आसपास काफी कम मानव आबादी होने की वजह से ऐसे हमले विरले ही होते हैं।

सामान्य रूप से, वयस्क ध्रुवीय भालू एकान्त जीवन जीते हैं। फिर भी, उन्हें कुछ मौकों पर आपस में अक्सर घंटों खेलते देखा गया है और आलिंगनबद्ध होकर सोते भी, और ध्रुवीय भालू की जीव विज्ञानी निकिता ओसिअनिकोव का कहना है कि वयस्क नर की "अच्छी तरह से विकसित दोस्ती" होती है।" शावक भी विशेष रूप से चंचल होते हैं। विशेष रूप से युवा नरों के बीच, खेलते हुए लड़ना, आगे जीवन में संसर्ग के मौसम के दौरान गंभीर प्रतियोगिता के लिए अभ्यास का एक तरीका हो सकता है। ध्रुवीय भालू में स्वरोच्चारण की एक विस्तृत श्रृंखला पाई जाती है, जिसमें शामिल है, गर्जना, चीख, हांफना और कराहना.

1992 में, एक फोटोग्राफर ने, चर्चिल के पास आज की तारीख में काफी व्यापक रूप से परिचालित होने वाली एक तस्वीर खींची जिसमें कनाडाई एस्किमो कुत्ते को अपने से दस गुने बड़े एक ध्रुवीय भालू के साथ खेलते हुए दिखाया गया है। यह जोड़ी, बिना किसी स्पष्ट कारण के रोज़ दोपहर को लगातार दस दिन एक-दूसरे को बिना चोट लगाए खेलती थी, यद्यपि हो सकता है कि कुत्ते के भोजन को साझा करने की आशा में वह भालू अपनी मित्रता प्रदर्शित कर रहा था। इस प्रकार का सामाजिक संपर्क असामान्य है; आम रूप से ध्रुवीय भालू के लिए कुत्ते के प्रति आक्रामक व्यवहार करना अधिक सामान्य है।

कनाडा और संयुक्त राज्य अमेरिका
स्वदेशी लोकगीत
शिकार और आहार
व्यवहार